## Møtebok for Trøgstad og Båstad menighetsråd

|  |  |
| --- | --- |
| **Møtedato** | 20. april 2022 |
| **Møtetid** | Kl 18.30 |
| **Møtested** | Kirkestallen |
|  |  |

**Til stede:** Ellen Løchen Børresen, Even Enger, Wenche Mysen, Sigmund Nakkim, Liv Serina Dale, Prost Kåre Rune Hauge og Natalia Bourlatchenko

Meldt forfall: Hanne Aksberg Krogh, Toril Aas og Terje Østby

**Saksliste**

**Åpning ved Ellen**

**Kåre Rune** innledet til samtale om tema:

**Etter Pandemien: Hva nå? Hva har vi lært - hvordan tenker vi videre framover?**

**Innledning:**

Hvorfor klarer vi ikke å få folk til å komme i kirken. Skape andre arenaer. Skape nysgjerrighet og tro. Bruke kirken i andre sammenhenger?

Vi har møtt en menighet på nettet. Ressurskrevende, men det er noen folk der og terskelen er veldig lav for å være med. Hvordan kan vi møte dem som har vært innom på disse arrangementene?

Hvordan kan vi være til stede lokalt på sosiale medier?

Statistikken fra Trøgstad viser at dåpstallene har gått opp. Dette er en generell trend. Senke terskelen for dåp har vært gjort nå i koronatiden. Kanskje bør dette åpnes opp for på generelt grunnlag?

Det skjer en innflytting til tettstedene.

Vi må ut der folk er.

Menigheten må involveres. Hva trenger vi? Hva savner vi? Hva skal til for å invitere med noen på et arrangement?

Hva trenger de som kommer til kirken en gang i året når de får agendaen for gudstjenesten?

Hva gjør det trygt å komme i kirken?

Kan være vanskelig å få i gang frivilligheten etter nedstengningen. Tjenestefelleskapet i Trøgstad står fortsatt sterkt.

**Drøfting:**

Tidspunkt på gudstjenesten. Hva passer best for menigheten? Søndag kl. 11 eller onsdag ettermiddag/kveld? En hverdagsgudstjeneste i måneden?

Egne dåpsgudstjenester?

**Sak 17/22 Godkjenning av møtebok fra forrige møte, og godkjenning av innkalling til dette møtet.**

**Vedtak:**

Møtebok fra forrige møte 16.03.22 ble godkjent. Innkalling og saksliste ble godkjent.

**Sak 18/22 Vi har invitert organist Natalia Bourlatchenko.**

Vi snakker med Natalia om musikk og menighetsarbeid. Eks: Hva innebærer organistjobben? Er det samarbeid med Kulturskolen? Har hun ideer om noe vi kan gjøre sammen? Har hun tanker om noe hun har lyst til å gjøre? Hvordan er ordningen med å vikariere i andre kirker i kommunen nå etter sammenslåingen? Hvordan er samarbeidet mellom organistene?

I Kirkeloven § 9 står det bla: «Menighetsrådet har ansvar for at kirkelig undervisning, kirkemusikk og diakoni innarbeides og utvikles i soknet».

Natalia har jobbet som organist i menigheten i 12 år. Som kirkemusikker bidrar hun med det hun kan. Natalia definerer seg som en klassisk musiker. Spiller ikke så mye jazz. Hun er glad i musikken og er glad for å kunne bruke kunnskapen sin i kirken.

Det er ikke samarbeid med kulturskolen. De lever sitt eget liv. De bruker iblant kirkene til konsertene sine, men er ellers lite med på gudstjenester.

Det er gudstjenester på søndager og det er vanskelig å få med elever til å bidra, og som ønsker å være i en gudstjenestene.

Natalia har kontakt med noen få som har lyst, og som våger å være med på en gudstjeneste. Det oppleves som vanskelig å få kontakt med kulturskolen, for derigjennom å opprette kontakt med nye elever som kan ønske å være med i gudstjeneste. Men hun gir ikke opp med å få kontakt.

Ikke direkte samarbeid med andre organister i menigheten. Veldig individuelle musikere. Alle gjør organistjobben på sin egen måte. De er kollegaer. Natalia spør dem om noter, råd og administrative ting.

Hun spiller oftere nå i andre kirker. Dette har hun ikke så veldig lyst til, det er krevende og vanskelig. Må ha ekstra utstyr og må forberede seg til hvert arrangement. Og det gjør det litt vanskelig å dra i andre kirker.

Natalia her ingenting imot å bytte med andre organister, dersom en sjanger passer bedre for noen andre. -Ingen grunn til å presse seg dersom man kan bytte med hverandre.

Skryt på måten hun løste utfordringen i påsken da fiolinisten måtte melde avbud. Sammen med mannen fikk de det meget bra til!

Ønsker seg nytt piano i Trøgstad kirke (også i kirkestallen). Dette tar vi opp på første møte til høsten.

**Sak 19/22 Gullkonfirmanter.**

Forslag til dato: 2. oktober eller 9. oktober? Vi vil gjerne danne en komite med to fra MR og to av Gullkonfirmantene. Vi spør Menighetskontoret om de kan sende oss lister og adresser over konfirmantene for 50 år siden.

**Vedtak:**

To av 50 års konfirmantene forespørres om å være med. Vi tenker på hvem som kan være med fra menighetsrådet.

**Sak 20/22 Datoer for møter i Menighetsrådet, høsten 2022.**

Forslag til vedtak: 31. august, 21. september, 19. oktober og 16. november.

(Et møte i desember, hvis behov).

**Vedtak:**

Forlaget til møtedatoer vedtas.

**Sak 21/22 Eventuelt**

**Orienteringer**

* **Ellen orienterer fra FR og G.utv**

FR:

* + Trøgstad kirke stod ferdig til bruk som påskekirke etter ferdigstilt oppussing innvendig og utvendig.
  + FR jobber med evalueringen etter to års drift som stor-fellesråd
  + Økonomiske utfordringer. Vesentlig p.g.a reduserte overføringer fra Indre Østfold kommune og ekstra strømutgifter.

G.utv. arbeid:

* + Hverdagsmesser i fastetida og gudstjenester i påsken med nyoppusset Trøgstad kirke som påskekirke.
  + Våren blir preget av «Kirka ut i bygda». 17.4: Trialgudstjeneste i Kirkeskogen i samarbeid med Trøgstad KFUK/M Trial. 8.5: Gudstjeneste på Trøgstad fort i samarbeid med Tosebygda sangkor?, Fortets venner, Skigruppa og kanskje Helselaget. Kristi Himmelfartsdag: Gudstjeneste på Tosebygda grendehus i samarbeid med Tosebygda sangkor og lokal forening. 19.6: Traktorgudstjeneste på Åpen gård i samarbeid med museet og Bondelaget, 26.6: Gudstjeneste i samarbeid med Gammelteknisk forening på Fortet
  + Konfirmasjonsgudstjenester og 17.mai-gudstjeneter.
  + Startet arbeidet med gudstjenesteplan for høsthalvåret. Behov for flere i tjenestefellesskapet.
* **Sigmund orienterer fra oppgavene til Teamet i Trøgstad.**
  + Påskegudstjenestene har gått bra, og stor glede over å ha fått det til.
  + Oppretting av gravsteiner.
  + Lite begravelser.
  + Elin og Anita er veldig engasjert og aktive.
  + Planleggingsdag 3. mai for høsten og opplegget fra Hov til kirke. Alle mann på dekk!
  + Engasjementet er generelt stort, og det ruller og går.
  + Blir lagt ut filmsnutt om trial på Facebook før søndagens Trial-gudstjeneste.
  + Elin får endel administrativt, og det blir mer etter hvert som ting går mot normalen. Håper det finnes løsninger i forhold til dette.
* **Liv Serina orienterer om brev og innspill til MR.**
  + Det har vært gjennomført en medarbeider-undersøkelse for alle medarbeiderne i IØKF
  + Referat fra evalueringsmøte på Grøtvedt, 31.3.22.

Til orientering er fellesrådets plan ifht den videre gangen i dette slik: konsulent Askeland leverer sin rapport til fellesrådet i juni, forutgående har han hatt et oppsummeringsmøte med alle kirkelig ansatte, for å sjekke ut at han har fått med seg alle momentene og forstått oss riktig. Så sendes rapporten på høring til menighetsrådene, med frist den 20. september til å avgi høringssvar. Fellesrådet skal så behandle høringssvarene og vedta tiltak og tilpasninger i sitt oktobermøte.

Når alt dette er gjort, ønsker fellesrådet å invitere menighetsrådene til felles strategitenkning, for videre utvikling av kirken i IØ sin mangslungne virksomhet. Da vil jeg tro at vi skriver november, og at vi tar et oppstartsmøte den måneden. Hilsen Gunnlaug.

* + Annonser i KIME:

Vi kan fortsatt selge små rubrikkannonser til kr. 1000,- pr. år. De er ca. 1 cm. høye og går over «2 spalter».

Fortsatt gjelder at de som ønsker annonser tar kontakt med meg, så lager vi en avtale og foretar fakturering fortløpende. Terje Stenholdt

* + Kirkestallen. Den eies av Menighetsrådet, men foreløpig driftes den av Fellesrådet.

I samråd med FR og Gunnlaug, lar vi det være slik til forhandlingene med barnehagen er ferdig behandlet. Da blir det FR som forhandler med kjøper av Menighetsbarnehagen og om leie av huset.

* + Skjønhaug vel og Frivillighetssentralen inviterer til møte om «Sommerdag i Bygda» og Trivelige` Trøgstad. Toril Aas og Erik Lo møter fra Menigheten.
  + 17. mai komite i Trøgstad. Ellen Børresen koordinerer fra Menigheten.
* **Kåre Rune orienterer på tampen.**
  + Flyktningebiten fra Ukraina vet vi lite om enda. Trosdimensjonen er viktig. Foreløpig er det mottaket i Hobøl som har trykket. I Hobøl blir det en ortodoks påskefeiring. Den permanente plasseringen for mange av de i Hobøl, blir ikke nødvendigvis i Indre Østfold.

Møtet avsluttet 21:30

Liv Serina Dale Even Enger

Leder i rådet sekretær i rådet